NOTE TO EDITORS

Το Safe Roads project της Hellas Direct ταξίδεψε στην Κάλυμνο κι έβαψε διαβάσεις στα σχολεία του νησιού

«Μολύβια κάτω» μόνο για τις ασφαλέστερες μετακινήσεις των παιδιών

Όλο το καλοκαίρι το **Safe Roads project** της **Hellas Direct** φρόντιζε ώστε το πρώτο κουδούνι να βρει όσο το δυνατόν περισσότερα σχολεία με νέες, καθαρές και χρωματιστές διαβάσεις πεζών.

Το ένα van του Safe Roads project, του προγράμματος κοινωνικής εταιρικής ευθύνης της Hellas Direct, ταξίδεψε στην Κάλυμνο- το 2ο νησί που το υποδέχεται, μετά τη Μήλο. Σε συνεργασία με τον δήμο, το εξειδικευμένο συνεργείο έβαψε 13 διαβάσεις σε 11 σχολεία του νησιού, συμβάλλοντας στις ασφαλέστερες μετακινήσεις των μαθητών και των μαθητριών.

Η φράση «μολύβια κάτω» πήρε μια πολύ διαφορετική σημασία καθώς οι δρόμοι έξω από τα σχολεία του νησιού γέμιζαν με τις διαβάσεις - κίτρινα μολύβια του Safe Roads project. Και στο ξεκίνημα της νέας σχολικής χρονιάς, τα παιδιά είδαν να γίνεται πραγματικότητα ένα από τα σημαντικότερα μαθήματα στη ζωή τους, αυτό της οδικής ασφάλειας.

Το ίδιο διάστημα, το δεύτερο van του Safe Roads project δεν σταμάτησε να βάφει διαβάσεις και να κλείνει λακκούβες σε άλλους δήμους της ηπειρωτικής Ελλάδας. Καθώς το πρόγραμμα μεγαλώνει, στα δρομολόγια του van προστίθενται όλο και περισσότεροι προορισμοί.

Οι καλοκαιρινοί μήνες περιελάμβαναν, είτε για λακκούβες, είτε για διαβάσεις είτε και για τα δύο Μαρούσι, Ελευσίνα, Πετρούπολη, Ίλιον, Κηφισιά, Παλλήνη, Νέα Ιωνία, Πεύκη-Λυκόβρυση, Φυλή, Ηράκλειο, Θεσσαλονίκη, Ασπρόπυργο, Πεντέλη - Μελίσσια, Μαραθώνα - Νέα Μάκρη, Περιστέρι, Πέραμα, Ηλιούπολη, Διόνυσο, Κόρινθο, Λιβαδειά, Σπάτα, Θεσσαλονίκη, Αιγάλεω, Βριλήσσια, Χαλάνδρι.

Ο απολογισμός του 2024 δείχνει αφενός τον όγκο των αναγκών αφετέρου τη μαζική απήχηση του Safe Roads project της Hellas Direct: μέχρι στιγμής έχει φτιάξει **περισσότερες από 500 διαβάσεις** και έχει κλείσει **πάνω από 2.500 λακκούβες**. Το πρόγραμμα εξακολουθεί να δέχεται πολλά αιτήματα, επεκτείνει τα δρομολόγιά του και βάζει στο πρόγραμμα νέους σταθμούς σε όλο και περισσότερες περιοχές της Ελλάδας.

Πάντα σε συνεργασία με τους Δήμους, βάφει διαβάσεις και φτιάχνει λακκούβες. Γιατί όσο πιο ασφαλείς είναι οι δρόμοι, τόσο λιγότερα θα είναι τα ατυχήματα. **Και ο σκοπός είναι πάντα ο ίδιος: ασφάλεια για όλους.**